**Թարմացվել է 21․04․2025 թ․**

**Ծառայության նկարագիր**

|  |  |
| --- | --- |
| Անվանում | Տրանսպորտային միջոցների ուղեկցում (հատուկ նշանակության տրանսպորտային միջոցների ուղեկցում, էսկորտ ուղեկցում և առանձին ավտոմոբիլների կամ տրանսպորտային միջոցների շարասյուների ուղեկցում)։ |
| Արդյունք | Ուղեկցման ապահովում։ |
| Դիմումատու | Տրանսպորտային միջոցների ուղեկցումն իրականացվում է պետական կառավարման և տեղական ինքնակառավարման մարմինների, իրավաբանական անձանց դիմումների հիման վրա` ՀՀ ՆԳՆ ոստիկանության պետի կամ նրա կողմից լիազորված տեղակալի կամ ոստիկանության պետական պահպանության գլխավոր վարչության պետի թույլտվությամբ։ Ուղեկցման թույլտվություն տալու կարգը սահմանվում է Հայաստանի Հանրապետության ոստիկանության պետի հրամանով: |
| Ծառայության տեսակ | Տրանսպորտային միջոցների ուղեկցում և ճանապարհային երթևեկության անվտանգության ապահովում։ |
| Ներկայացման ենթակա տեղեկատվություն | Նախատեսվող միջոցառման, բարձրաստիճան հյուրին սպասարկող տրանսպորտային միջոցների երթուղու, պահանջվող ծառայության վերաբերյալ տեղեկատվություն (դիմում, գրություն, օրը, ժամը, տևողությունը, ծառայության մատուցման ձևը)։ |
| Կոնտակտային տվյալներ | **Կայք՝** [**e-request.am**](http://www.e-request.am)**,**  **Հասցե՝ ք.Երևան, Նալբանդյան 130։** |
| Գործընթաց | 1. Պետական կառավարման և տեղական ինքնակառավարման մարմինների, իրավաբանական անձանց կողմից համապատասխան գրություն՝ հասցեագրված ՀՀ ՆԳՆ ոստիկանության պետին: 2. Գրության մակագրություն՝ ըստ ենթակայության: 3. Թույլտվության առկայության դեպքում վճարովի եղանակով իրականացնելիս՝ իրավաբանական անձը կամ վերջինիս կողմից լիազորված անձը ներկայանում է ՀՀ ՆԳՆ ոստիկանության պետական պահպանության գլխավոր վարչություն համապատասխան պայմանագիր կնքելու համար՝ ներկայացնելով վճարման անդորրագիր, հարկ վճարողի հաշվեհամար (ՀՎՀՀ), իրավաբանական անձի հաշվեհամար, իրավաբանական հասցե, կնիքի առկայության դեպքում՝ նաև կնիքը: |
| Ծառայության վճար | Վճարովի և անվճար․  Ուղեկցման դեպքում 1 կմ-ի արժեքը **500 ՀՀ դրամ,**  Սպասելաժամը՝ 1 ժամ **5 000 ՀՀ դրամ։** |
| Վճարում | Անկանխիկ եղանակով, մատուցվող ծառայության ուժերի և միջոցների հաշվարկից հետո։ |
| Կարգավորումներ | ՀՀ կառավարության 2006 թ․ օգոստոսի 8 N 1467-Ն որոշում։  ՀՀ կառավարության 2006 թ. նոյեմբերի 23-ի N 1769-Ն որոշում: |
| Բողոքարկման ընթացակարգ | Բողոքներն ու առաջարկությունները կարող են ներկայացվել թղթային տարբերակով՝ ք․ Երևան, Իսակովի 9 հասցեով, նաև առցանց՝ **e-request.am** կայքով՝ վերադասության կարգով, ինչպես նաև դատական կարգով։ |